Legal Document

Category: 11

Text:
5. ΚΑΝΟΝΙΣΤΙΚΟΝ ΔΙΑΤΑΓΜΑ της 15 Μαΐου/10 Ιουν. 1942 Περί ορισμού αρμοδίων Οικονομικών Εφόρων προς αποδοχήν των κατά το υπ’ αριθ. 1195/1942 Ν.Δ. «περί παραγραφής υπέρ του Δημοσίου καταθέσεων παρά Τραπέζαις και άλλων τινών αξιών και απαιτήσεων» δηλώσεων. Έχοντες υπ’ όψει α)το άρθρον 1 του υπ’ αριθ. 194 Ν.Δ. της 17/18 Ιουν. 1941 «περί κωδικοποιήσεως και συμπληρώσεως των διατάξεων περί των αρμοδιοτήτων των Υπουργών», β)το άρθρον 8 παράγρ. 1 του Ν.Δ. 1195 της 14 Μαρτ./10 Απρ. 1942 «περί παραγραφής υπέρ του Δημοσίου καταθέσεων παρά Τραπέζαις και άλλων τινών αξιών και απαιτήσεων» και γ)την υπ’ αριθ. 144/1942 σύμφωνον γνώμην του Συμβουλίου Επικρατείας, προτάσει του Υπουργού των Οικονομικών, απεφασίσαμεν και διατάσσομεν. Άρθρον μόνον Ορίζομεν ως αρμοδίους Οικονομικούς Εφόρους προς αποδοχήν των κατά το υπ’ αριθ. 1195/1942 Νομοθετικόν Διάταγμα «περί παραγραφής υπέρ του Δημοσίου καταθέσεων παρά Τραπέζαις και άλλων τινών αξιών και απαιτήσεων» δηλώσεων εν Αθήναις, Πειραιεί, Θεσσαλονίκη, Πάτραις και Βόλω τους κάτωθι: Εν Αθήναις τον οικονομικόν έφορον ΙΑ΄ Οικονομικής Εφορίας Αθηνών Φορολογίας Ανωνύμων Εταιρειών. Εν Πειραιεί τον οικονομικόν έφορον Δ΄ Οικονομικής Εφορίας Πειραιώς. Εν Θεσσαλονίκη τον οικονομικόν έφορον Ε΄ Οικονομικής Εφορίας Θεσσαλονίκης. Εν Πάτραις τον οικονομικόν έφορον Α΄ Οικονομικής Εφορίας Πατρών. Εν Βόλω τον οικονομικόν έφορον Α΄ Οικονομικής Εφορίας Βόλου. Εις τον αυτόν Υπουργόν των Οικονομικών ανατίθεμεν την δημοσίευσιν και εκτέλεσιν του παρόντος Διατάγματος. Σελ. 93 Απωλεσθείσες και παραγραφείσες αξίες 12.Γ.α.5